
ПРОЕКТ
З А К О Н

ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ОРЪЖИЯТА, БОЕПРИПАСИТЕ, ВЗРИВНИТЕ ВЕЩЕСТВА И ПИРОТЕХНИЧЕСКИТЕ ИЗДЕЛИЯ
(обн., ДВ, бр. 73 от 2010 г., изм. и доп., бр. 88 от 2010 г., бр. 26 и 43 от 2011 г., бр. 44 и 73 от 2012 г., бр. 66, 68 и 70 от 2013 г., бр. 53 и 98 от 2014 г., бр. 14, 56, 79, 94 и 95 от 2015 г., бр. 47, 81 и 103 от 2016 г., бр. 103 от 2017 г., бр. 10 и 20 от 2018 г., бр. 37 от 2019 г., бр. 28, 44 и 100 от 2020 г., бр. 80 от 2021 г., бр. 102 от 2022 г., бр. 84 от 2023 г., бр. 13 и 41 от 2024 г.)
§ 1. В чл. 17, ал. 1 се правят следните изменения:
1. В основния текст думите „придружено от следните документи“ се заменят с  „което съдържа“.
2. В ал. 1 се правят следните изменения: 
а) Точка 2 се изменя така:

„2. номер и дата на издаване на разрешение за ползване или копие на друг заместващ го документ, когато такъв се изисква съгласно Закона за устройство на територията, и орган, който го е издал, и/или номер и дата на сертификат за съответствие, удостоверяващ годността на мобилна производствена установка за взривни вещества по чл. 14, ал. 1, т. 3.“
б) В т. 8 се правят следните изменения:
аа) в буква „а“ след думите „по чл. 103, ал. 6“ се добавя „или 7“; 
бб) в буква „г“ след думите „становище по чл. 106, ал. 2 или 6“ се добавя „или влязло в сила решение по чл. 106, ал. 4 за потвърждаване на ДППГА“.
в) Точка 9 се изменя така:

„9. диплома за завършено висше образование на ръководителите на производство и документ за придобита специалност за персонала по чл. 14, ал. 1, т. 4 - 7, като при издадена диплома от чуждестранно висше училище се посочва номерът, под който документът е регистриран в Националния център за информация и документация или съответното висше училище, където лицето продължава обучението си; списък на персонала, нает по трудов договор, включително квалифицирания персонал по чл. 14, ал. 1, т. 4 – 7. Списъкът трябва да съдържа имена, длъжност и идентификационен код на лицата.“
§ 2. В чл. 18 се правят следните изменения: 

1. В основния текст думите „придружено от следните документи” се заменят с „което съдържа”;
2. Точка 2 се изменя така: 

„2. „номер и дата на издаване на разрешение за ползване или копие на друг заместващ го документ, когато такъв се изисква съгласно Закона за устройство на територията, и орган, който го е издал, и/или номер и дата на сертификат за съответствие, удостоверяващ годността на мобилна производствена установка за взривни вещества по чл. 14, ал. 1, т. 3.“
§ 3. В чл. 23, ал. 1, т. 3 се отменя.
§ 4. В чл. 26, ал. 1 се  създава изр. второ: „Минималната дълбочина на маркировката е най-малко 0,0762 милиметра“.
§ 5. В § 4, ал. 1 от Допълнителните разпоредби се създава т. 10:
 „10. „Директива за изпълнение (ЕС) 2024/325 на Комисията от 19 януари 2024 година за изменение на Директива за изпълнение (ЕС) 2019/68 по отношение на минималната дълбочина на маркировката на огнестрелните оръжия и основните компоненти (OВ L, 2024/325, 22 януари 2024 г.)“

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 6. Неприключилите към датата на влизане в сила на този закон производства по глава втора се разглеждат по реда на този закон.
§ 7. Законът влиза в сила от деня на обнародването му в „Държавен вестник“ с изключение на § 4 и 5, които влизат в сила от 22.07.2025 г.
Законът е приет от 51-то Народно събрание на ............... 20.... г. и е подпечатан с официалния печат на Народното събрание.
НАТАЛИЯ КИСЕЛОВА
Председател на Народното събрание
PAGE  
2

